Budyski Kamjentny dom je něhdźe połdra lěta slědźił, kajke je biografiske wuwiće pola 15- do 25lětnych w Hornjej Łužicy. Mjez druhim naprašowachu so za tym w serbskim sydlenskim rumje.
Budyšin (SN/mwe). Ze slědźenja Budyskeho Kamjentneho domu mjez druhim wuchadźa, zo je biografiske wuwiće 15- do 25lětnych we wuchodnej Sakskej tuchwilu zdźěla katastrofalne. Mnozy njenamakaja po wuchodźenju šule přewažnje hubjenych censurow dla wukubłanske městno. To samsne płaći za tych, kotřiž chcedźa po wukubłanju dźěłać, často pak za to ani kmani njejsu. Rjemjeslnicy a předewzaćeljo tuž podarmo za derje kubłanym a motiwowanym dorostom pytaja. Analyza Kamjentneho domu ma k tomu přinošować, puće namakać, tole přichodnje změnić. Wšako je kubłanski niwow w Budyskim a Zhorjelskim wokrjesu w minjenych lětach chětro wosłabnył. Kwota tych, kiž šulu přetorhnu, wučinja w Hornjej Łužicy něhdźe dźesać procentow, štož je přirunujo z přerězkom po cyłej Němskej dwójce telko.
szl_Latn szl_Latn